Follem win blong Tafea ova long Siaraga las wiken long Port Vila Stadium, i lukim Tafea hemi kam blong toppem klasmen wetem 1 poen diferens nomo, be wetem win blong Erakor yestede agensem Spirit 08
, i konfemem lid blong olgeta long Digicel Championship ia.
Yestede olgeta Erakor futbol fan oli bin tenap long Port Vila Stadium blong wajem klab blong olgeta.
Erakor nao hemi openem sko fes wan long maj taem we Kershom Kalsong hemi sendem wan bol 35 mita aotsaed long box i go faenem baksaed blong net blong Spirit 08.
Wetem poen ia olgeta fan oli stap ekspektem sam moa blong kamaot, be Spirit 08 hemi no givim wan isi ‘ride’ nomo long Erakor tim ia we oli bin gat plante janis long fored, be oli no save finisim olgeta plante janis ia nomo.
Fes haf i finis, Erakor i stap lid long 1-0.
Sekon haf i stat, Erakor hemi traem olgeta opsen blong hem long fored wetem straeka Tony Kaltak be i no save wokaot nomo.
Erakor benj i luk se streaking fos i no wok i mekem se oli jenisim Tony mo oli putum i go insaed foma Spirit 08 straeka, Bernard Daniel, mo wetem jenis ia, foma Spirit 08 straeka hemi faenem baksaed blong net blong Spirit 08 2 taem wetem tufala onli janis we hemi bin gat yestede.
Spirit 08 i jas addem wan konselesen poen thru long Vanuatu nasonal U20 rep, Goddin Tenene, afta we hemi faenem spes insaed long box mo senterem bol be i lukim bol i diflek long leg blong Michel Kaltak i gobak insaed long net blong Erakor, olsem wan ‘own goal’.
Tede long Port Vila Stadium bambae i lukim long 11am, Shepherds United i plei Siaraga.
Long 1pm, Mauriki i plei Digicel Amicale mo long 3pm, Tupuji Imere i plei Ifira.
Long klasmen naoia afta long maj yestede i lukim:
1- Erakor Golden Star FC 18T
2- Tafea FC 16
3- Ifira Black Bird FC 12
4- Tupuji Imere FC 10
5- Digicel Amicale FC 8
6- Mauriki FC 4
7- Spirit 08 FC 3
8- Siaraga FC 1
9- Shepherds United 0
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn mri_Latn tpi_Latn fao_Latn bjn_Latn zho_Hans ibo_Latn bjn_Latn ltz_Latn ltz_Latn jav_Latn tso_Latn